《约王琴外不来舟中偶成》
元代·黄庚

清飚卷炎埃，碧水出秋素。
迢迢见山亭，回首隔烟雾。
酒帘扬渔村，笳鼓响军戍。
倚蓬问舟人，云是三江路。
篱落鸡欲栖，野水牛已渡。
钓翁炊荻烟。稚子收渔具。
抱琴人不来，残阳在高树。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。